CELEX: 32022D0181
Language: hu
Date: 2022-02-09 00:00:00
Title: A Bizottság (EU) 2022/181 végrehajtási határozata (2022. február 9.) az (EU) 2021/260 végrehajtási határozatnak a nemzeti intézkedések hatálya alá tartozó víziállatok tagállamok vagy azok részei közötti bizonyos mozgatásai tekintetében történő módosításáról, valamint az említett határozat I. mellékletének az Ostreid herpeszvírus 1μvarra (OsHV-1μvar) vonatkozóan Írország járványügyi státusza tekintetében történő módosításáról (EGT-vonatkozású szöveg)

2022.2.10.   
               
               
                  HU
               
               
                  Az Európai Unió Hivatalos Lapja
               
               
                  L 29/40
               
            
         A BIZOTTSÁG (EU) 2022/181 VÉGREHAJTÁSI HATÁROZATA
         (2022. február 9.)
         az (EU) 2021/260 végrehajtási határozatnak a nemzeti intézkedések hatálya alá tartozó víziállatok tagállamok vagy azok részei közötti bizonyos mozgatásai tekintetében történő módosításáról, valamint az említett határozat I. mellékletének az Ostreid herpeszvírus 1μvarra (OsHV-1μvar) vonatkozóan Írország járványügyi státusza tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 226. cikke (3) bekezdésére,
         mivel:
         
                     (1)
                  
                  
                     Az (EU) 2021/260 bizottsági végrehajtási határozat (2) megállapítja azon tagállamok és tagállami részek jegyzékét, amelyek mentesnek minősülnek az (EU) 2016/429 rendelet 9. cikke (1) bekezdésének d) pontjában fel nem sorolt bizonyos víziállat-betegségektől, vagy amelyek az említett betegségekre vonatkozóan mentesítési program hatálya alá tartoznak.
                  
               
                     (2)
                  
                  
                     Konkrétabban, az (EU) 2021/260 végrehajtási határozat 4. cikke meghatározza azokat a feltételeket, amelyek mellett az említett betegségekre fogékony fajokhoz tartozó víziállatok tagállamok vagy azok részei közötti mozgatása engedélyezett, beleértve azt a követelményt is, hogy az ilyen állatoknak olyan tagállamból vagy annak olyan részéből kell származniuk, amelyet a szóban forgó betegségektől mentesként foglaltak jegyzékbe.
                  
               
                     (3)
                  
                  
                     Az Állategészségügyi Világszervezet (OIE) szabványai (3) és a gyakorlati tapasztalatok azonban arra utalnak, hogy állategészségügyi szempontból nem mindig szükséges, hogy az élő víziállatok és ivarsejtjeik betegségtől mentes területről származzanak, amennyiben azokat olyan területre szánják, amely időközben betegségtől mentes, vagy pedig mentesítési program hatálya alá tartozik. Bizonyos esetekben és bizonyos betegségek tekintetében a víziállatoknak az (EU) 2020/691 felhatalmazáson alapuló bizottsági rendelettel (4) összhangban engedélyezett akvakultúrás létesítményben történő karanténba helyezése, az ikra fertőtlenítése vagy a víziállatok meghatározott sótartalmú vízben, előre meghatározott feltételek mellett történő tartása megfelelő eszköz lehet a betegség kockázatának csökkentésére.
                  
               
                     (4)
                  
                  
                     Ezért az említett kockázatcsökkentő intézkedések figyelembevétele céljából helyénvaló módosítani az (EU) 2021/260 végrehajtási határozatot, hogy meg lehessen könnyíteni az ilyen áruk biztonságos kereskedelmét.
                  
               
                     (5)
                  
                  
                     Emellett Írország arra kérte a Bizottságot, hogy az Ostreid herpeszvírus 1 μνartól (OsHV-1 μνar) mentes írországi kompartmentek jegyzékéből törölje az „5. kompartment: Bertraghboy Bay és Galway Bay” bejegyzést, és ennek megfelelően módosítsa az (EU) 2021/260 végrehajtási határozat I. mellékletét. A szóban forgó kérelem kereskedelmi okokból, és nem betegség kitörése miatt került benyújtásra.
                  
               
                     (6)
                  
                  
                     Az (EU) 2021/260 végrehajtási határozatot ezért ennek megfelelően módosítani kell.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2021/260 végrehajtási határozat a következőképpen módosul:
            
                        1.
                     
                     
                        A 4. cikk helyébe a következő szöveg lép:
                        
                           „4. cikk
                           A betegségre fogékony fajokhoz tartozó, nemzeti intézkedések, köztük mentesítési programok hatálya alá tartozó víziállatok tagállamok vagy azok részei közötti mozgatása
                           
                              (1)   A III. melléklet második oszlopában felsorolt, meghatározott betegségekre fogékony fajokhoz tartozó víziállatoknak az I. vagy II. mellékletben foglalt táblázat második, illetve negyedik oszlopában felsorolt tagállamokba vagy tagállami részekbe történő mozgatása csak akkor engedélyezett, ha az állatok(at):
                              
                                          a)
                                       
                                       
                                          olyan tagállamból vagy annak olyan részéből származnak, amely az I. mellékletben található táblázat második és negyedik oszlopában a kérdéses betegségtől mentesként szerepel;
                                       
                                    
                                          b)
                                       
                                       
                                          a származási tagállam illetékes hatósága által kiállított, az (EU) 2020/2236 bizottsági végrehajtási rendelet (5) I. mellékletének 1., 2., 3. vagy 5. fejezetében meghatározott megfelelő állategészségügyi bizonyítványminta szerinti hatósági bizonyítvány kíséri, amely meghatározza a szóban forgó konkrét nemzeti intézkedések szempontjából releváns garanciákat.
                                       
                                    
                           
                              (2)   Az (1) bekezdés a) pontjától eltérve a III. melléklet második oszlopában felsorolt, meghatározott betegségekre fogékony fajokhoz tartozó víziállatok az I. vagy II. mellékletben foglalt táblázat második, illetve negyedik oszlopában felsorolt tagállamokba vagy tagállami részekbe mozgathatók, ha:
                              
                                          a)
                                       
                                       
                                          azok olyan vadon élő víziállatok, amelyeket az (EU) 2020/691 felhatalmazáson alapuló rendelet (*1) 15. cikkének megfelelően engedélyezett akvakultúrás létesítményben karanténban tartottak;
                                       
                                    
                                          b)
                                       
                                       
                                          a Gyrodactylosis (Gyrodactylus salaris) általi fertőzöttségre vonatkozó nemzeti intézkedések hatálya alá tartozó tagállamok vagy azok ilyen részei esetében:
                                          
                                                      i.
                                                   
                                                   
                                                      a víziállatokat közvetlenül a mozgatást megelőzően az Állategészségügyi Világszervezet (OIE) Víziállat-egészségügyi Kódexe (*2) 10.3. fejezete 10.3.8. cikkének 2. pontjában meghatározott feltételek szerint tartották;
                                                   
                                                
                                                      ii.
                                                   
                                                   
                                                      a halak ikráit fertőtlenítették, majd az OIE Víziállat-egészségügyi Kódexe 10.3. fejezete 10.3.8. cikkének 3. pontjában meghatározott feltételek mellett tartották.
                                                   
                                                
                                    
                        
                        
                           (*1)  A Bizottság (EU) 2020/691 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az akvakultúrás létesítményekre és a víziállatok szállítóira vonatkozó szabályok tekintetében való kiegészítéséről (HL L 174., 2020.6.3., 345. o.)."
                        
                        
                           (*2)  OIE, Víziállat-egészségügyi Kódex 2021, 23. kiadás.”"
                        
                     
                  
                        2.
                     
                     
                        Az I. mellékletben az Ostreid herpeszvírus 1 μνarra (OsHV-1 μνar) vonatkozó sorban az Írországot érintő bejegyzés helyébe az e határozat mellékletében szereplő szöveg lép.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő harmadik napon lép hatályba.
         
         
            Kelt Brüsszelben, 2022. február 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2021/260 végrehajtási határozata (2021. február 11.) a víziállatokat érintő egyes betegségek hatásának enyhítését célzó nemzeti intézkedéseknek az (EU) 2016/429 európai parlamenti és tanácsi rendelet 226. cikke (3) bekezdésével összhangban történő engedélyezéséről és a 2010/221/EU bizottsági határozat hatályon kívül helyezéséről (HL L 59., 2021.2.19., 1. o.).
         
            (3)  OIE, Víziállat-egészségügyi Kódex 2021, 23. kiadás.
         
            (4)  A Bizottság (EU) 2020/691 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az akvakultúrás létesítményekre és a víziállatok szállítóira vonatkozó szabályok tekintetében való kiegészítéséről (HL L 174., 2020.6.3., 345. o.).
         
            (5)  A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (HL L 442., 2020.12.30., 410. o.).
      
      
         
            MELLÉKLET
            
               
                           „Ostreid herpeszvírus 1 μνar (OsHV-1 μνar)
                        
                        
                           Írország
                        
                        
                           IE
                        
                        
                           1. kompartment: Sheephaven Bay
                           3. kompartment: Killala Bay, Broadhaven Bay és Blacksod Bay
                           4. kompartment: Streamstown Bay
                           A. kompartment: Tralee Bay Hatchery”